VS002170
Datum: 2002-02-05T01:00:00.000+01:00
datum_sodbe_i_stopnje: 2007-11-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: zelo hudi primeri
odskodnina: 40.030,72 EUR (skupni znesek odškodnine), 9.455,85 EUR (glede na že izvršena izplačila zavarovalnice še dosojeni znesek)
opombe: VIII Ips 368/2009. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Fizični delavec.

## Škodni dogodek

Nesreča pri delu – poškodba z ročno, verižno motorno žago pri obrezovanju drevja na višini.

## Poškodba

Globoka vreznina z motorno žago nad zapestjem in težka poškodba skoraj vseh mehkih delov distalnega volarnega dela leve podlahti nad zapestjem; popolna prekinitev treh največjih arterij, ki oskrbujejo roko, prekinitev obeh volarno potekajočih živcev (medianus, ulnaris), ki oživčujeta volarno stran dlani in prstov ter večino dlanskih mišic in vseh desetih volarno potekajočih kit upogibalk prstov. Leva roka je bila zardi poškodbe nevrocirkulatorno tako ogrožena, da je grozila resna možnost amputacije. Zdravljenje je trajalo dve (2) leti. Ima trajne anatomske posledice – z brazgotinskim tkivom zaraščeno mehko tkivo leve podlahti.

## Telesne bolečine

14.605,25 EUR Zelo hude bolečine eno (1) uro, občasne zelo hude bolečine en (1) dan, trajne hude bolečine šest (6) dni, občasne hude bolečine dva (2) tedna, trajne zmerne bolečine šest (6) tednov, občasne zmerne bolečine šest (6) mesecev, trajne lažje bolečine eno leto in pol (1,5 leta), občasne lažje bolečine bo trpel tudi v bodoče.

#### Hospitalizacija

Večkratni operativni posegi.

#### Rehabilitacija

640 fizioterapij in postopkov delovne terapije.

#### Nevšečnosti med zdravljenjem

4 EMG preiskave, 2 RTG slikanji, 5 dni je imel vsakodnevne kirurške preveze, 11 obiskov in kontrolnih pregledov pri kirurgu, 14 obiskov pri fiziatru, 3 tedne nošenje mavčne imobilizacije, 8,5 meseca ortoze leve roke.

## Strah

3.129,69 EUR Ob dogodku hud, intenziven primarni strah. Dolgotrajen sekundaren strah za izid zdravljenja, saj mu je grozila celo amputacija roke.

## Zmanjšanje življenjske aktivnosti

26.276,08 EUR Oškodovanec je kot fizični delavec ekonomsko odvisen od svojega telesnega zdravja, zato je vlagal veliko truda v fizioterapevtskih postopkih. Trajne funkcionalne posledice – motnja gibljivosti levega zapestja in prstov leve roke, motnja oživčenosti in slabša mišična moč levice, motne senzorične inervacije leve roke in blaga motnja cirkulacije, vse to vpliva na življenje oškodovanca. Tekom zdravljenja je potreboval pomoč svojcev pri osnovnih življenjskih opravilih, zaradi česar je bilo ZŽA takrat 50%; trajno ZŽA se kaže kot omejena sposobnost za opravljanje fizično zahtevnejših del v prostem času, nezmožnost za delo nad globino, nezmožnost opravljanja večine kmečkih opravil, vzdrževalnih del v gospodinjstvu, dvigovanja težkih predmetov, pomoč potrebuje pri nekaterih osnovnih higienskih opravilih (npr. striženju nohtov na desni roki), nespreten je pri pripravi hrane, ipd. V službi zdaj opravlja le lažja pomožna dela in ne več težjih „moških“ del, zaradi česar zelo duševno trpi; trajno ZŽA je 30%.

#### Opis invalidnosti

Invalid III. kategorije – po oceni izvedenca je skupni odstotek invalidnosti 45%.

## Skaženost

2.019,70 EUR Trajne estetske posledice – obsežna brazgotina, atrofija mišice (roka je neuporabna za večino opravil); oškodovanca kazi ob nošnji poletnih oblačil. Oškodovanec je izjavil, da zaradi tega ne trpi zelo in mu zaradi roke ni nerodno, ni ga sram, saj se po njegovem mnenju ne vidi zelo. Kadar ne nosi rokavice, da roko v žep – po oceni sodišča pa prav to skrivanje in navedbe izvedenca vendarle kažejo na duševno trpljenje.

---

OZ člen 179